Ti Lāna`i Community Health Center ket maawatanna nga ti panagisukoan ket NARIGAT! Basbassit ngem 5% kadagiti agtabtabako ti nagballaigi nga nangisuko iti bukbukodda, amab-abot met ti 7 agingga ti 8 nga panangpanggep sakbay nga ti tao ket agbiag a kas smoke-free. Daytoy a programami ket naisangrat a mangtulong kenka tapno agballaigika nga mangisuko ti panagtabakom para met laeng iti bukodmo a pagsayaatan!
KASANO TI PANANGTULONG DAYTOY TOBACCO CESSATION A PROGRAMA KANIAK TAPNO MAISUKO TI PANAGTABAKOK?
Ti desisyon ken proseso ti panangisuko ket narigat. Ngem daytoy tobacco cessation a programa ket mangited ti adal ken baro nga addang tapno maisardeng, mangted suportar a buyogan ti panagsikap tapno umatiddog ti biagmo ken nasalsalun-at ka pay.
ANIA NGA PROVIDERS TI PAGPAKITAAK?
Dagiti Behavioral Health providers ket isuda ti clinical psychologists nga addaan ti specialty training iti primary care ken health psychology. Dagitoy nga providersmi ket naensayoda nga mangited iti suportar a kasapulan tapno maragpat ti panagbalbaliw ken nalaklaka a proseso a panangisuko iti panagtabako.
MASAPUL KADI A PASYENTEAK TI KLINIKA?
Saan, ti LCHC Tobacco Cessation ket para ti amin a residensiya iti komyunidad, agtaw-en ti 18 nga agpangato.
DAYTOY TOBACCO CESSATION A PROGRAMA KET MAIDIAYA LAENG KADI A KAS GRUPO?
Saan, ti programa ti LCHC a Tobacco Cessation ket mangididiaya iti individual treatment basis, ken grupo a klase. Daytoy a wagas ti panagadalan ket mangted ti ad-adu a suportar para kadagiti makipartisipar ken kasta met a mangted iti naespirituan nga timpuyog.
ITI DAYTOY A PROGRAMA, MAIKKANNAK KADI ITI NICOTINE REPLACEMENT?
Ti panangadal kadagiti ag-agas ken nicotine replacement therapy (NRT) ket mapagpapatanganto bayat ti intay panagiinnadal; uray no kasta dagiti partisipante nga interesado ti agas ken NRT ket masapul a mangalada ti reseta nga aggapu iti Primary Care providerda. Dagitinto Primary Health providermo ken ti Behavioral Health providersmi ti makaammo nga mangkita iti maiyannatop nga agas a kasapulam.
KASANO TI KAPAUT DAYTOY A PROGRAMA KEN ANIA TI EKSPEKTAREK?
Daytoy 10 nga lawas a programa ket nairanta a suportar kadagiti makipartisipar bayat ti proseso ti panangisardeng ti panagtabako, mangted adal ken ramen tapno masaganaan ti panangisuko ken matiped ti panagsubli. Kada klase ket agpaut iti 1 agingga ti 1 1/2 nga oras. Dagitoy ti proseso ti rpograma:
ð Panangbalabala no mano a tabako ti mausarmo ken no mano ti kasapulam;ð Panangammo iti bukodmo nga tobacco cessation ken panangmanehar Iti planom; ð Panangadal ken panangammo no ania ti aramiden tapno maisuko ti panagtabako ken tapno maragpat ti sursuroten a panangmanehar ti salun-at; ð Panang-evaluate no masursurot met laeng ti naiplano nga panangmanehar ti salun-atmo; kenð Panangasistir tapno saanka a maatakar ti sakit a cardiovascular babaen ti linawas a panang-check up ti presyon ti dara.
Adda aftercare a serbisyo a maidiaya iti kada maysa a tao
MANO TI PAGBAYAD KADAYTOY A PROGRAMA?
Kaadduan nga kompanya ti insurance ket litupanna ti magastos kadaytoy a programa; isuna laeng nga ti co-payment ti kada session ket saan nga padapada ta maibasar no mano ti litupan ti insurancemo. Kadagiti awan ti insurancena , adda sliding scale fee nga idiaya ti LCHC.
KASANO TI PANAGPAREHISTRO?
No interesadoka a mangisuko ti panagtabakom, awagandakami iti 565—6919. Adda maipaay para ti maysa a session on a rolling basis. Maibalakad iti nasapa nga panagparehistro kadaytoy10 a lawas a panagklase.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn